Inter Milano a decis! Ce se întâmplă cu Ionuț Radu
Ionuț Radu (26 de ani) a fost rezervă în acest sezon de Premier League la Bournemouth, acolo unde a fost împrumutat de Inter Milano.
În acest sezon, Radu a prins doar cinci meciuri pentru cei de la Bournemouth (trei în Cupa Angliei, două în Premier League), iar englezii au decis să nu-i activeze clauza de transfer definitiv, în valoare de opt milioane de euro.
Inter Milano vrea să-l vândă pe Ionuț Radu
Astfel, Radu se va întoarce la Inter Milano, proaspăt încoronată campioană a Italiei pentru a 20-a oară în istorie, dar nu va rămâne la clubul de care aparține. Nerazzurrii și-au făcut deja planul și sunt gata să-l vândă pe portarul român.
Potrivit Fcinternews.it, Radu va fi scos la vânzare alături de alți jucători care se vor întoarce la club după ce au fost împrumutați în acest sezon, iar campionii Italiei ar vrea să obțină în schimbul său aproximativ opt milioane de euro.
Inter ar vrea să profite de situația contractuală a lui Ionuț Radu, care va intra în ultimul an de contract cu echipa de care aparține.
Inter, Avellino, Genoa, Parma, Cremonese, Auxerre și Bournemouth sunt echipele la care Ionuț Radu a fost legitimat la nivel de seniori
Cifrele lui Ionuț Radu
Cele mai multe apariții bifate de Ionuț Radu la nivel de seniori au fost la Genoa, 52, unde a încasat 83 de goluri și a înregistrat 4700 de minute petrecute în echipamentul italienilor.
La naționala României, Ionuț Radu și-a făcut debutul în Nations League, în 2022, împotriva Finlandei. A mai apărat pentru prima reprezentativă cu Bosnia (4-1), în aceeași competiție, și cu Andorra (2-0) și Belarus (2-1) în preliminariile EURO 2024.
La Bournemouth, în cele două partide din Premier League (2-1 vs. Burnley și 1-6 vs. Manchester City) a încasat șapte goluri
Urmăriți SPORT.RO și pe Google News